Amaranthus retroflexus

Amaranthus retroflexus é unha especie planta fanerógama da familia Amaranthaceae.

En Galicia está catalogada como especie exótica invasora.Flora: Especies invasoras (Consellería de Medio Ambiente, Territorio e Infraestruturas) [consultada o 28.07.2023]
 Descrición 
É unha herba anual erecta que alcanza unha altura máxima de preto de 3 metros. As follas son de case 15 cm de longo nas grandes plantas, as máis altas no talo cunha forma de lanza e as máis baixas da planta de forma oval ou de diamantes. A planta é monoica, con plantas que levan tanto flores masculinas como femininas. A inflorescencia é un grande e denso acio de flores intercaladas con brácteas espiñentas de cor verde. O froito é unha cápsula de menos de 2 milímetros de longo cunha "tapa" que se abre para revelar un pequeno número de sementes negras.

Distribución e hábitat

É nativa da América tropical, pero está moi estendida como unha especie introducida na maioría dos continentes nun gran número de hábitats.

 Taxonomía 
Amaranthus retroflexus foi descrita por Carl von Linné  e publicada en Species Plantarum 2: 991. 1753.

 Etimoloxía

Amaranthus: nome xenérico que procede do grego amaranthos, que significa "flor que non murcha".Amaranthus en Flora de Canarias

retroflexus: epíteto xeográfico

 Sinonimia 

 Amaranthus texidoris
 Amaranthus bulgaricus
 Amaranthus johnstonii
 Amaranthus retroflexus var. retroflexus
 Amaranthus retroflexus var. rubricaulis

 Propiedades 
esquerda|miniatura|230x230px|IlustraciónA planta é velenosa para o gando e os porcos cando se comen en grandes cantidades durante varios días, causando a nefro-toxicidade.FEIS Ecology A pesar de que a planta ten un alto contido de nitratos en xeral, as suaves follas novas e as sementes son aptas para o consumo humano. É un bo alimento cun elevado contido de ferro. Debe recollerse cando é moi novo. Posto que ten un sabor suave, é mellor cando se mestura con verduras silvestres que teñen un sabor máis forte. No outono as sementes pódense recoller das espigas secas da planta e moerse até converterse nunha fariña que se pode mesturar con fariña de trigo para facer panqués. A planta foi utilizada para unha multitude de alimentos e medicamentos por moitos grupos de nativos americanos.
Tamén se usa no estado indio de Kerala para preparar un prato popular coñecido como Thoran combinando as follas finamente picadas con coco relado, pementos, allo e cúrcuma. As sementes son comestibles crúas ou asadas, e pódense triturar para facer fariña e usarse para pan, cereais ou como axente espesante.Watt, John Mitchell; Breyer-Brandwijk, Maria Gerdina: The Medicinal and Poisonous Plants of Southern and Eastern Africa 2nd ed Pub. E & S Livingstone 1962

 Notas 


Véxase tamén
Ligazóns externas
 Jepson Manual Treatment
 USDA Plants Profile
 Flora of North America
 Photo gallery

Categoría:Plantas descritas en 1753
Categoría:Flora de Europa
Categoría:Flora de América
Categoría:Plantas medicinais
Categoría:Plantas invasoras
Categoría:Amaranthus
Categoría:Flora de Galicia